हिमाचल चुनाव : विक्रमादित्य के लिए वीरभद्र की राजनीतिक विरासत बचाने की राह नहीं आसान  
वीरभद्र सिंह के राजनीतिक उत्तराधिकारी हैं उनके बेटे विक्रमादित्य  
साल 2011 में पहली बार हिमाचल युवा कांग्रेस अध्यक्ष का चुनाव लड़ा था
साल 2012 के विधानसभा चुनाव में पिता के लिए चुनाव अभियान चलाया था
शिमला ग्रामीण वीरभद्र सिंह की खानदानी सीट कही जाती है. 83 वर्षीय वीरभद्र को इस इलाके में राजा साहब कहा जाता है. 28 साल के विक्रमादित्य सिंह अपने नाम के साथ अपने वंश की रियासत का नाम 'बुशहर' भी जोड़ते हैं. वे बुशेहरी टोपी भी पहनते हैं. उनके इलाके में इस राजवंश के प्रति सम्मान है. सवाल यह है कि यह सम्मान हमेशा की तरह वोटों में तब्दील होकर सामने आएगा या लोकतांत्रिक व्यवस्था अब राजशाही को नकार देगी? इसका जवाब भविष्य देगा जब चुनाव परिणाम सामने आएंगे.